**ამბროლაურის მუნიციპალიტეტის მეორ მოწვევის საკრებულოს**

**ორმაცდამეერთე მორიგი სხდომის**

**ო ქ მ ი №10**

*ქ. ამბროლაური, ბრატისლავა რაჭის ქ. N11 31 მაისი 2023 წელი (11:00 სთ)*

 ამბროლაურის მუნიციპალიტეტის მეორე მოწვევის საკრებულოს ორმოცდამეერთე მორიგი სხდომა შედგა ამბროლაურის მუნიციპალიტეტის საკრებულოს რეგლამენტის 47-ე მუხლის პირველი პუნქტის საფუძველზე.

 სხდომას ესწრებოდა საკრებულოს სრული და სიითი შემადგენლობიდან (30 წევრიდან) 28 წევრი: ასლან საგანელიძე, დავით ხუციშვილი, ზაალ მეტრეველი, დავით გოგსაძე, პაატა მაჭანკალაძე, ბაქარ ბაკურაძე, თენგიზ გელოვნიშვილი, ელიზბარ კობახიძე, სიმონი ჭელიძე, მერაბი ჩიტალაძე, ამირან ლომთაძე, ბაქარ გობეჯიშვილი, სოსო ჭელიძე, ლევან ჯმუხაძე, ელევნორა ბედენაშვილი, ბექა ოშხერელი, მაია კაციტაძე, ნათია მარგველიძე, ესმა მაისაშვილი, გიორგი მურუსიძე, დავით მიქიაშვილი, მურმან ქველიძე, ბაკურ სანთელაძე, ნინო ჯოხაძე, ლელა რობაქიძე, ანა გურგენიძე, მაკა გოცირიძე, ხათუნა ბეშიძე. აგრეთვე სხდომას ესწრებოდა ამბროლაურის მუნიციპალიტეტის მერიის ადმინისტრაციული სამსახურის ხელმძღვანელის მოვალეობის შემსრულებელი ირმა ფრუიძე, მერიის ეკონომიკისა და ქონების მართვის სამსახურის ხელმძღვანელი გიორგი გოძიაშვილი, მერის თანაშემწე გიორგი ნატმელაძე და გაზეთის ,,ამბროლაურის მოამბე“ რედაქტორი დალი დარახველიძე.

 სხდომას თავმჯდომარეობდა ამბროლაურის მუნიციპალიტეტის მეორე მოწვევის საკრებულოს თავმჯდომარე ასლან საგანელიძე.

 ასლან საგანელიძე მიესალმა სხდომის დამსწრე წევრებს და საკრებულოს წარუდგინა დასამტკიცებლად, ბიუროს მიერ შემუშავებული საკრებულოს მორიგი სხდომის

დ ღ ი ს წ ე ს რ ი გ ი

1. ამბროლაურის მუნიციპალიტეტის მერიაში 2023 წლის 01 იანვრიდან შემოსული განცხადებებსა და წერილებზე რეაგირების მდგომარეობის შესახებ

*მომხსენებელი თამარ ქევანაშვილი - ამბროლაურის მუნიციპალიტეტის მერიის პირველადი სტრუქტურული ერთეულის - ადმინისტრაციული სამსხურის ხელმძღვანელის მოვალეობის შემსრულებელი*

1. ამბროლაურის მუნიციპალიტეტის ქონების საპრივატიზებო გეგმის მიმდინარეობის და პირობით გასხვისებული ქონების მიზნობრივი გამოყენების შესახებ

*მომხსენებელი გიორგი გოძიაშვილი - ამბროლაურის მუნიციპალიტეტის მერიის პირველადი სტრუქტურული ერთეულის - ეკონომიკისა და ქონების მართვის სამსახურის ხელმძღვანელი*

1. სხვადასხვა.

კენჭისყრის შედეგად მომხრე:28; წინააღმდეგი: არცერთი, დამტკიცდა დღის წესრიგი.

 ასლან საგანელიძემ ისაუბრა მუნიციპალიტეტის მერიაში განხორციელებულ საკადრო ცვლილებებზე, კერძოდ თამარ ქევანაშვილის მერის პირველ მოადგილედ დანიშვნის და ირმა ფრუიძის ადმინისტრაციული სამსხურის უფროსის მოვალეობის შემსრულებლად დანიშვნის თაობაზე.

1. **მოისმინეს:** ამბროლაური მუნიციპალიტეტის მერიის ადმინისტრაციული სამსხურის უფროსის მოვალეობის შემსრულებლის ირმა ფრუიძის მოხსენება ამბროლაურის მუნიციპალიტეტის მერიაში 2023 წლის 01 იანვრიდან შემოსული განცხადებებსა და წერილებზე რეაგირების მდგომარეობის შესახებ

*ანგარიში თან ერთვის*

ირმა ფრუიძემ ისაუბრა, თუ რომელი სისტემით მიმდინარებს მუნიციპალიტეტის საქმის წარმოება, რისი უფლებები აქვთ მოქალაქებს, რა რაოდენობის წერილები, განცხადებები და ზოგადი კორესპონდენცია მიღებული მიმდინარე პერიოდში თემატიკის მიხედვით, ასევე რა პასუხებია გაცემული, ნომენკლატურის მიხედვით რა წერილები და წერილობითი ინფორმაციაა წარმოდგენილი, საკრებულოს წარუდგინა ყველა ტიპის წერილების და განცხადების რაოდენობა სფეროების მიხედვით, კერძოდ სოციალური, ჯანდაცვის და თავისუფალი მიმართულებით. ისაუბრა თუ რა ვადები აქვს შემოსული კორესპონდენციის პასუხის გაცემას.

ამირან ლომთაძემ აღნიშნა, რომ კომისიის სხდომაზე საკითხის გარშემო გამოითქვა მოსაზრებები, შესაძლებელია თუ არა დაჩქარდეს ტექნიკური მხარის მოწესრიგება, რომ მოქალაქებს შესაძლებლობა მიეცეთ მათი საცხოვრებელი ტერიტორიის ადმინისტრაციულ ერთეულში შესძლონ განცხადებების დარეგისტრირება, რომ არ შეექმნათ პრობლემები, მაგალითად სოფლების ურავის, ნიკორწმინდის და ჭრებალოს ადმინისტრაციულ ერთეულებში მაინც.

მაკა გოცირიძემ დასვა შეკითხვა ხომ არ იქნება საჭირო კადრების გადამზადების?

ასლან საგანელიძემ, ირმა ფრუიძემ განმარტეს, რომ ტერიტორიული ორგანოების წარმომადგენლების საოფისე სივრცეები აღიჭურვება შესაბამისი ტექნიკით და ინტერნეტით, რომ მოხდეს მოსახლეობაზე დახმარება და წერილობით განცხადების მომზადებაში ხელშეწყობა.

სოსო ჭელიძემ დასვა შეკითხვა მოსახლეობის განცხადება ხომ არ იყო დაფიქსირებული სოფელ საკეციის ხიდის მოწესრიგების თაობაზე?

ასლან საგანელიძემ განმარტა, რომ განცხადება არ არის საჭირო, საკეციის ხიდის და სოფელ ურავში ჯელაძეების უბანში ხიდის მოწესრიგება აუცილებელია, დროულად მოსაგვარებელია, საპროექტო წინადადებაზე გამოცხადებულია ტენდერი და საკითხის მოგვარების პროცედურები დაწყებულია.

ირმა ფრუიძემ ასევე განმარტა, რომ მოქალაქეებს შესაძლებლობა აქვთ მუნიციპალიტეტის მერიის ელექტრონულ ფოსტაზე დააფიქსირონ და გადმოგზავნონ განცხადებები.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა ამბროლაურის მუნიციპალიტეტის მერიაში 2023 წლის 01 იანვრიდან შემოსული განცხადებებსა და წერილებზე რეაგირების მდგომარეობის დამაკმაყოფილებლად შეფასებას.

კენჭის ყრის შედეგად მომხრე:28; წინააღმდეგი: არცერთი;

**გადაწყვიტეს:** ამბროლაურის მუნიციპალიტეტის მერიაში 2023 წლის 01 იანვრიდან შემოსული განცხადებებსა და წერილებზე რეაგირების მდგომარეობა შეფასდეს დამაკმაყოფილებლად.

1. **მოისმინეს:** ამბროლაურის მუნიციპალიტეტის მერიის პირველადი სტრუქტურული ერთეულის - ეკონომიკისა და ქონების მართვის სამსახურის ხელმძღვანელის გიორგი გოძიაშვილის მოხსენება ამბროლაურის მუნიციპალიტეტის ქონების საპრივატიზებო გეგმის მიმდინარეობის და პირობით გასხვისებული ქონების მიზნობრივი გამოყენების შესახებ

*ანგარიში თან ერთვის*

გიორგი გოძიაშვილმა საკრებულოს წარუდგინა 25 იანვარს საკრებულოს მიერ დამტკიცებული საპრივატიზებო ნუსხით და გეგმით განსაზღვრული განსაკარგი ქონება ღირებულებებით, განკარგული ქონების ჩამონათვალი და განკარგვით მიღებული შემოსავალი. მან აღნიშნა, რომ საკრებულოს მორიგ კომისიის სხდომებზე განხილული იყო საკითხი, ისაუბრა დღევანდელ მდგომარეობაზე, თუ რომელ ქონებაზეა გამოცხადებული უკვე ელექტრონული აუქციონი, რომელთა განკარგვით შესაძლებელი იქნება გეგმის შესრულება, რომელიც 350 000 ლარს შეადგენს. მან ასევე ისაუბრა იმ ვალდებულების შესრულებაზე, რომელიც განკარგულ ქონებაზე იყო მუნიციპალიტეტის მხრიდან პირობებით გაწერილი.

ასლან საგანელიძემ დასვა შეკითხვა ატეკის მიმდებარე ტერიტორიაზე განკარგული ქონების პირობების შესრულების ვადების დაზუსტების თაობაზე. ასევე დასვა შეკითხვა დაირღვა თუ არა პირობები? შეიცვალა თუ არა პირობები? მოხდეს ამ საკითხის დამატებით შესწავლა.

გიორგი გოძიაშვილმა განმარტა, რომ პირობა არ შეცვლილა, არ არის პირობა დარღვეული, ამ ეტაპზე შესრულებულია პირველი ეტაპის სამუშაოები. ასევე ისაუბრა დაბრუნებულ ქონებაზე, განკარგული ქონების ვალდებულების შესრულების ვადებზე, ვადის გაგრძელების საკითხებზე.

სოსო ჭელიძემ დასვა შეკითხვა პირობის შეცვლა არის შესაძლებელი და შესაძლებელია პირობის გაუქმება?

ეკატერინე ჭიჭინაძემ, საკრებულოს აპარატის უფროსის მოადგილემ განმარტა, რომ შესაძლებელია პირობის გაუქმება.

ზაალ მეტრეველმა დასვა შეკითხვა ვინ აკეთებს განსაკარგი ქონების მიწი ნაკვეთების ნახაზებს? ხომ არ ხდება ცდომილება აზომვაში?

გიორგი გოძიაშვილმა განმარტა, გრანტის საშუალებით მოხდა მუნიციპალიტეტისთვის აზომვის საჭირო აპარატურის შეძენა და ლიცენზირებული სპეციალისტის მიერ ხდება უფასო ნახაზების მომზადება.

ასლან საგანელიძემ კიდევ ერთხელ განმარტა, რომ მოხდეს სააუქციონო პირობების, ვალდებულებების გადამოწმება, არ მოხდეს დარღვევები და ქონების განკარგვის შედეგად მივიღოთ შესაბამისი შედეგები.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა ამბროლაურის მუნიციპალიტეტის ქონების საპრივატიზებო გეგმის მიმდინარეობის და პირობით გასხვისებული ქონების მიზნობრივი გამოყენების მდგომარეობის დამაკმაყოფილებლად შეფასების საკითხს.

კენჭის ყრის შედეგად მომხრე:28; წინააღმდეგი: არცერთი;

**გადაწყვიტეს:** ამბროლაურის მუნიციპალიტეტის ქონების საპრივატიზებო გეგმის მიმდინარეობა და პირობით გასხვისებული ქონების მიზნობრივი გამოყენების მდგომარეობა შეფასდეს დამაკმაყოფილებლად.

სხდომის ოქმს სხდომის [აუდიო ჩანაწერი CD დისკზე](Record-31.05.2023_11.06.23-15.wav) ჩაწერილი თან ერთვის.

საოქმო ჩანაწერში დაცულია სიტყვაში გამომსვლელთა სტილი და შინაარსი.

საკრებულოს თავმჯდომარემ, ასლან საგანელიძემ განცხადება გააკეთა მერის ინიცირებით რიგგარეშე საკრებულოს სხდომის უახლოეს დღეებში მოწვევის შესახებ და სხდომაზე განსახილველ საკითხებზე.

საკრებულოს თავმჯდომარემ, სხდომის თავმჯდომარემ, ასლან საგანელიძემ სხდომა დასრულებულად გამოაცხადა.

საკრებულოს თავმჯდომარე: ასლან საგანელიძე